《寄题飞泉洞二首 其一》
明代·卢龙云

洞倚诸天胜，泉飞万壑寒。枕流山瀑细，开径野云宽。

入会方莲社，招游并鹖冠。鹤书如可待，难恋一枝安。

作者简介：广东南海人，字少从。万历十一年进士。授马平知县，补邯郸，治行为诸县之最。复补长乐，以忤权要，左迁江西藩幕。累官至贵州布政司参议。有《四留堂稿》、《谈诗类要》。